เจ้าลูกชายเตรียมตัวอ่านหนังสือสอบเลยแวะไปหาอะไรทานง่ายๆใกล้ๆบ้านช่วงเที่ยงจะได้กลับบ้านไปอ่านหนังสือต่อได้ เลยแวะไปอาหารจานด่วนแบบไทยๆ 
ไปถึงคนก็นั่งเต็มเกินครึ่งร้านแล้ว เหลือบไปเห็นป้ายเขียนไว้ว่า สั่งอาหารพวกข้าวเร็วกว่าก๋วยเตี๋ยว แต่ก็สั่งก๋วยเตี๋ยวอยู่ดีเพราะอยากทานเส้น พร้อมกับสั่งข้าวหน้าเป็ดเพราะเจ้าลูกชายอยากทาน 
รสชาติ ก๋วยเตี๋ยวถูกใจ ตอนดูในรูปของร้านเหมือนชามจะเล็กๆ มาถึงจริง ถ้วยเดียวอิ่มเลย ส่วนลูกชายชอบเป็ดย่างเลยซื้อกลับบ้านเป็นมื้อเย็นอีกมื้อ 
ตอนคิดเงินราคาก็ไม่แพงนัก แถมทอนเงินมาเกินแต่ผมก็เรียกเด็กให้มาเอาคืนไป (ทอนมาเกินร้อยนึง) พอกำลังเดินออกไปเขาก็เดินมาขอบคุณผมอีกที